
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1089 

15 Δεκεμβρίου 1997 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Άρση κήρυξης έκτασης ως αναδασωτέας στο Ν. Λα¬ 
κωνίας. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης του οικισμού Λου¬ 
τρών Υπάτης της Κοινότητας Λουτρών Υπάτης (Ν. 
Φθιώτιδας). 2 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2054/π.ε. (1) 

Άρση κήρυξης έκτασης ως αναδασωτέας στο Ν. Λακω¬ 
νίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡ. ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 38παρ. 1 και 41 παρ. 1 του 
Ν. 998/79 «Περί προστασίας των δασών και των δασικών 
εν γένει εκτάσεων της χώρας». 

2. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις. 

3. Την απόφαση του Γενικού Γραμματέα Περιφέρειας 
Πελ/νήσουο αριθ. 5872/29.8.97 «Τοποθέτηση Προϊσταμέ¬ 
νων Δ/νσεων Υπηρεσιών Περιφέρειας Πελ/νήσου και ε¬ 
ξουσιοδότηση υπογραφής». 

4. Τις γενικές αρχές περί ανακλήσεως διοικητικών πρά¬ 
ξεων. 

5. Την απόφαση του Νομάρχη Λακωνίας αριθ. 
1814/14.10.83 «Κήρυξη ως αναδασωτέας εκτάσεως 510 
στρεμμάτων στη θέση «Πασσαβάς» του Δήμου Γυθείου. 


6. Την από 27.5.96 αίτηση της Ιωάννας - Αννίτας Μαυ- 
ρομιχάλη σχετικά με την άρση ως αναδασωτέας αγροτικ- 
κής ιδιόκτητης έκτασης που έχει κηρυχθεί με την απόφα- 
σητου Νομάρχη Λακωνίας αριθμ. 1814/83 κατά πλάνη πε¬ 
ρί τα πράγματα. 

7. Το έγγραφο του Δασαρχείου Γυθείου αριθμ. 
1444/30.8.96 με τη συνημμένη σ' αυτό αλληλογραφία από 
το οποίο προκύπτει ότι η έκταση των τμημάτων α (4, 15, 
16,17,18, 19,20,14), β) (10,11,12,13,10) καιγ (1,2, 3,4, 
5, 6, 7, 8, 9, 1) επιφάνειας 15.99, 4.56, 6.54 στρεμ. αντί¬ 
στοιχα και συνολικά 27,09 στρεμ. όπως ορίζεται σε από¬ 
σπασμα χάρτη κλίμακος 1:5000 αριθμ. 7373/3 της Γεω¬ 
γραφικής Υπηρεσίας Στρατού (Γ.Υ.Σ.) καθώς και στο από 
14.8.94τοπογραφικό διάγραμμα κλίμακος 1:2000 που συ¬ 
νέταξε ο δασοπόνος Κακαλέτρης Χρήστος και θεώρησε ο 
Δασάρχης Γ υθείου και αποτελεί αναπόσπαστο μέρος της 
αναφοράς 1444/1996 του Δασαρχείου Γυθείου, δεν είναι 
δασική και συμπεριλαμβάνεται στην έκταση των 510 
στρεμμάτων που έχει κηρυχθεί αναδασωτέα με την ανω¬ 
τέρω απόφαση του Νομάρχη Λακωνίας αριθ. 1814/ 
14.10.83 και συνεπώς κηρύχθηκε αναδασωτέα κατά πλά¬ 
νη περί τα πράγματα και κατά παράβαση και καθ’ υπέρ¬ 
βαση του άρθρου 38 παρ. 1 του Ν. 998/79 και επομένως 
κατά το μέρος αυτής η απόφαση του Νομάρχη Λακωνίας 
αριθ. 1814/83 είναι πλημμελής και ανακλητέα και προτεί- 
νεται η άρση της αναδάσωσης, αποφασίζουμε: 

α. Ανακαλούμε την απόφαση του Νομάρχη Λακωνίας α- 
ριθ. 1814/14.10.83 καθόσο αυτή αφορά για την έκταση 
των 29,07 στρεμμάτων, όπου και όπως στο σκεπτικό της 
παρούσης ορίζεται, θεωρουμένης ως μηδέποτε εκδοθεί- 
σης για την έκταση αυτή. 

β. Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 17 Νοεμβρίου 1997 

Με εντολή Γ.Γ. Περιφ. 

Ο Διευθυντής 

ΓΡΗΓΟΡΙΟΣI. ΠΑΠΑΪΩΑΝΝΟΥ 

ΠΟΛΕΟΔΟΜΙΑ 

ΔΙΑΤΑΓΜΑΤΑ (2 ) 

Έγκριση πολεοδομικής μελέτης του οικισμού Λουτρών Υ¬ 
πάτης της Κοινότητας Λουτρών Υπάτης (Ν. Φθιώτι¬ 
δας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1, 4, 5 και 6) και 7 
(παρ. 1,2 και 4) του ν. 1337/1983 «Επέκταση των πολεο- 
δομικών σχεδίων, οικιστική ανάπτυξη και σχετικές ρυθμί¬ 
σεις» (Α' 33), όπως το άρθρο 6 τροποποιήθηκε με τηνπαρ. 
2 του άρθρου 8 του ν. 1512/1985 «Τροποποίηση και συ¬ 
μπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α' 4). 

2. Τις διατάξειςτου άρθρου 3του ν.δ/τοςτης 17.7.1923 
«Περί σχεδίων πόλεων κ.λπ.» (Α' 228) όπως μεταγενέστε¬ 
ρα τροποποιήθηκαν και συμπληρώθηκαν. 

3. Τις διατάξεις των άρθρων 6 (παρ. 1), 7, 8 και 9 του ν. 
1577/1985 «Γενικός Οικοδομικός Κανονισμός» (Α' 210) ό¬ 
πως τροποποιήθηκαν με το άρθρο 13 (παρ. 1,2,3) του ν. 
1647/1986 Οργανισμός Κτηματολογίου και Χαρτογραφή¬ 
σεων Ελλάδας (ΟΚΧΕ) και άλλες σχετικές διατάξεις» (Α' 
141) και το άρθρο 1 (παρ. 3, 4) του ν. 1772/1988 «Τροπο¬ 
ποίηση διατάξεωντου ν. 1577/1985 «ΓΟΚ» και άλλες σχε¬ 
τικές διατάξεις» (Α' 91). 

4. Τις διατάξειςτου άρθρου 29Ατου ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του ν. 2081/1992 (Α' 154) καιαντικα- 
ταστάθηκε με την παρ. 2α του άρθρου 1 του ν. 2469/1997 
(Α' 38). 

5. Την 75105/4608/20.7.1992 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου (ΓΠΣ) του οικι¬ 
σμού Λουτρών Υπάτης της Κοινότητας Λουτρών Υπάτης 
(Ν. Φθιώτιδας)» (Δ'810). 

6. Τις 12/1994 και 98/1996 γνωμοδοτήσεις του κοινοτι¬ 
κού συμβουλίου Λουτρών Υπάτης. 

7. Την 8/συν. 16/15.9.1994 γνωμοδότηση του Συμβουλί¬ 
ου Χωροταξίας, Οικισμού και Περιβάλλοντος Νομού 
Φθιώτιδας. 

8. Την 126/1997 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

9. Το γεγονός ότι από τις κανονιστικές διατάξεις αυτού 
του δ/τος δεν π ροκαλείται δαπάνη σε βάρος του κρατικού 
προϋπολογισμού και του οικείου ΟΤΑ. 

10. Τις 660/1995 και 493/1997 γνωμοδοτήσεις του Συμ¬ 
βουλίου της Επικράτειας, με πρόταση του Υπουργού Πε¬ 
ριβάλλοντος, Χωροταξίας και Δημοσίων Έργων, αποφα¬ 
σίζουμε: 

Άρθρο 1 

Εγκρίνεται το πολεοδομικό σχέδιο του οικισμού Λου¬ 
τρών Υπάτης της Κοινότητας Λουτρών Υπάτης (Ν. Φθιώ¬ 
τιδας), με τον καθορισμό οικοδομήσιμων χώρων, οδών, 
κοινόχρηστων χώρων, όπως φαίνονται στα σχετικά πέντε 
(5) χρωματισμένα πρωτότυπα διαγράμματα σε κλίμακα 


1:1000, που θεωρήθηκαν από τον Προϊστάμενο της 
Δ/νσης Τοπογραφικών Εφαρμογών με την 31308/1997 
πράξη του και που αντίτυπά τους σε φωτοσμίκρυνση δη¬ 
μοσιεύονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της παραπάνω περιοχής της 
οποίας το πολεοδομικό σχέδιο εγκρίνεται με το άρθρο 1 
του παρόντος. 

Άρθρο 3 

Στους οικοδομήσιμους χώρους της παραπάνω περιο¬ 
χής επιτρέπεται η χρήση αμιγούς κατοικίας, σύμφωνα με 
το άρθρο 2 του από 23.2.1987 π.δ/τος (Δ' 166). 

Άρθρο 4 

Στο πρόσωπο των οικοπέδων, οικοδομημένωνή μη, επι¬ 
βάλλεται προκήπιο πλάτους τεσσάρων (4) μέτρων, και έ¬ 
ξι (6) μέτρων όπως φαίνεται στα διαγράμματα του άρ¬ 
θρου 1. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων ορί¬ 
ζονται ως τομέας I ως εξής: 

1. Ελάχιστο πρόσωπο: δέκα οκτώ (18) μέτρα. 

Ελάχιστο εμβαδόν: πεντακόσια (500,00) τετρ. μέτρα. 

2. Επιπλέον των προϋποθέσεων της προηγουμένης πα¬ 
ραγράφου απαιτείται όπως στο οικοδομήσιμο τμήμα του 
οικοπέδου να εγγράφεται κάτοψη κτιρίου με ελάχιστη ε¬ 
πιφάνεια πενήντα (50 τ.μ.) και ελάχιστο πλευρά πέντε (5) 
μέτρα. 

3. Μέγιστο ποσοστό κάλυψης των οικοπέδων σαράντα 
τοις εκατό (40%) της επιφάνειας τους. 

4. Συντελεστής δόμησης: έξι δέκατα (0,6). 

5. Μέγιστο επιτρεπόμενο ύψος των ανεγερθησομένων 
κτιρίων: οκτώ (8,00) μέτρα. 

6. Πάνω από το μέγιστο επιτρεπόμενο ύψος απαγορεύ¬ 
εται η απόληξη κλιμακοστασίου. 

7. Απαγορεύεται η κατασκευή κτιρίων επί υποστηλωμά- 
των (ΡΙΙ.ΟΤΙ3). 

8. Ελάχιστη απόσταση των κτιρίων από τα πλάγια όρια 
των οικοπέδων δύο και μισό (2,50) μέτρα. 

9. Επιβάλλεται η κατασκευή στεγανού βόθρου. 

Άρθρο 6 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο- 
σίων'Εργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 25 Νοεμβρίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΛΟΥΤΡΑ ΥΠΑΤΗΣ 

διορί ΟΙΤΤΟβΡΙΟΙ 1994 

